|  |  |
| --- | --- |
|  | **Sagsnr.:** 07-32027A  **Dok.nr.:** 07-32027A-306  **Natur og Vand**  **Sagsbehandler**  Birgitte Apel Jacobsen  55 36 25 07  biaj@vordingborg.dk  18. december 2023 |

**Registrering af ørreders gydeaktivitet i Vordingborg Kommunes Vandløb sæson 2023/24**

Vordingborg Kommune vil i perioden den 1. januar 2024 – 1. april 2024 foretage en registrering af hvor, og i hvilket omfang, ørreder gyder i kommunens vandløb.

Registreringen foregår ved, at en person færdes til fods langs vandløbet. I forbindelse med registreringen har Vordingborg Kommune givet bemyndigelse til denne færdsel i ovennævnte periode. Følgende vandløbssystemer gennemgås:

* Præstegårdsgrøften (Vordingborg), Bakkebølle Bæk, Vintersbøllebæk, Fladbæk, Dehnsbæk
* Stensby Møllebæk, Lollikebæk, Langebæk Møllebæk, Keldermose Bæk
* **Mern Å system:** Mern Å, Øster Egesborg Vandløb, Præstemarksvandløbet, Tilløbet til Præstemarksvandløbet, Kildebækken, Hestofte Vandløb, Madevandløbet, Krumbæk, Tilløb til Ellestedsrenden, Ellestedsrenden
* Stenshave Bæk, Tilløb til Langerødsbæk, Langerødsbæk, Hulebæk
* **Tubæk Å system:** Tubæk Å, Risby Å med tilløb, Skvatten, Hastrup Bæk, Sølodsgrøften
* **Bogø:** Bækrenden
* **Møn:** Damme Vandløb, Præstegårdsgrøften (Møn), Hårbøllebæk, Rydsbæk, Risbæk, Nyhåndsbæk, Landsledsgrøft, Møllebæk, Brusbæk, Hovgårdsløbet

På baggrund af disse registreringer, er det muligt for Vordingborg Kommune at danne sig et samlet overblik over ørredernes gydeaktiviteter i kommunens vandløb. Dette overblik skal bl.a. indgå i evalueringen af tidligere restaureringer, samt danne grundlaget for Kommunens fremtidige vandløbsarbejde.

Ørreden er, hvad man kan kalde en indikatorart. Ørreden stiller nogle grundlæggende krav til vandløbenes tilstand for at kunne trives. Rent vand, strækninger med mindst 1-2 ‰ fald, fysisk variation, i form af bl.a. sten og planter. Desuden strækninger, hvor bunden består af groft grus, hvor ørreden kan grave deres æg ned. Yderligere må der ikke være vandrende sand, og der skal være fri passage fra havet til toppen af vandløbene. Når disse krav er opfyldt, optræder ørredynglen normalt i stort antal, og kan bruges som et udtryk for, at vandløbet har det rigtigt godt.

**Lodsejere**

Har man som lodsejer i ovennævnte periode jagtdage, som vil hindre færdsel langs de i ovennævnte vandløb, bedes de eksakte dage og vandløbsstrækning meddeles undertegnede.

**Kontakt**

Hvis du vil vide mere om ovennævnte undersøgelse, er du velkommen til at kontakte Vordingborg Kommune, Afdelingen for Natur og Miljø, Jimmi Spur Olsen, tlf. 55 36 24 96 eller mail: jso@vordingborg.dk.

Venlig hilsen

|  |  |
| --- | --- |
| Birgitte Apel Jacobsen  Vandløbsmedarbejder |  |